แรกเริ่มเข้าร้านไปก็พบกับความสบายๆของการจัดแต่ง มีที่ให้เลือกนั่งทั้งด้านในห้องแอร์และด้านนอกรับลมสบายๆ
หม้อสุกี้/ชาบู จะเป็นหม้อเล็กๆส่วนตัว ใครจะไม่ทานเนื้อไม่กินหมู ก็ไปด้วยกันได้ครับ
จะเป็นชุดบุฟเฟ่ห์ครับ มีเนื้อวัวและเนื้อหมูรวมไปถึงชาเขียวรวมมาอยู่ในชุดแล้ว ไม่ต้องแยกชุดกัน แต่จะมีชุดเพิ่มซีฟู้ด ปลาหมึก กุ้ง หอยตลับ แมงกระพรุน สนนราคาเพียง 399 บาทต่อคนครับ
ในชุดธรรมดาจะมี เนื้อหมู/เนื้อวัว/เบคอน/ผัก/ไข่สด/ชาเขียว ครับ
เนื้อวัว/เนื้อหมูอยู่ในเกณฑ์ดีครับ นุ่มลิ้น แต่ถ้าใครชอบแบบนุ่มๆ แนะนำให้จุ่มทีล่ะชิ้นประมาณ 5-6 วินาที นุ่มนวลอร่อยมากครับ (ไม่ต้องกลัวโดนแย่ง หม้อเป็นของคุณคนเดียวแล้ว)
โดยรวมรสชาดไม่ทำให้ผิดหวังครับ พนักงานก็บริการน่ารัก เป็นกันเอง ราคาเหมาะสม เมนูมีให้เลือกน้อยไปนิด แต่ก็ไม่ได้ขี้เหร่อะไร เท่านี้สำหรับผมก็เพียงพอแล้วครับ ดีกว่าเมนูเยอะแต่ไม่ได้มีอะไรเป็นชิ้นเป็นอัน อยากเสริมนิดนึงว่าเนื้อสัตว์น่าจะมีให้เลือกแยกย่อยเช่น สันใน สันนอก ฯลฯ บางคนเช่นผมคิดว่าอาหารประเภทต้มไม่ต้องมาก แต่ถ้าได้ก็ดีครับ เพราะความชอบคนเราต่างกันเนอะ สรุปโดยรวมได้มาตรฐาน ถ้ามีโอกาสก็จะมาอีกครับ